
RAPORT DE SPECIALITATE

la proiectul de hotărâre privind aprobarea oportunitatii cumpararii terenurilor in suprafata de 240 mp si 251 mp necesare pentru investitia ,,Reabilitare si modernizare sisteme de apa potabila in comuna Bustuchin,  judetul Gorj
	În urma analizei efectuate la nivelul compartimentelor de specialitate din cadrul aparatului de lucru al Primarului Comunei Bustuchin, a fost constatat că pentru implementarea investiției „Reabilitare și modernizare sisteme de apă potabilă în comuna Bustuchin, județul Gorj” sunt necesare două terenuri în suprafață de 251 mp, respectiv 240 mp, identificate prin cărțile funciare nr. 18199 și nr. 15115.
	Având în vedere că aceste terenuri sunt situate în zone strategice pentru realizarea lucrărilor de infrastructură și nu există alte terenuri disponibile în proprietatea publică a comunei, se impune achiziționarea lor din fonduri proprii. Achiziția va fi realizată în limita sumei de 1.964 lei, stabilită pe baza valorii de piață și a negocierii ce urmează a fi purtate de comisia desemnată prin hotărârea Consiliului Local.
	Această investiție este inclusă în strategia de dezvoltare locală și este susținută de prevederile bugetului local aprobat prin HCL nr. 18/04.04.2025. Cheltuielile aferente achiziției – inclusiv costurile notariale și cadastrale – sunt eligibile și vor fi susținute integral de la bugetul local.
	Raportul constată că sunt îndeplinite condițiile legale, tehnice și administrative pentru aprobarea cumpărării acestor terenuri, iar oportunitatea este evidentă în contextul asigurării serviciilor publice esențiale pentru locuitorii comunei. În concluzie, se avizează favorabil proiectul de hotărâre și se recomandă aprobarea sa de către Consiliul Local.

